**ДО**

**ПРЕДСЕДАТЕЛЯ НА
ОБЩИНСКИ СЪВЕТ**

**ПАЗАРДЖИК**

**П Р Е Д Л О Ж Е Н И Е**

**от Тодор Попов - Кмет на Община Пазарджик**

**ОТНОСНО:** Упълномощаване на Кмета на Общината като представител на Община Пазарджик в Общото събрание на акционерите на „Тролейбусен транспорт - Пазарджик” АД ЕИК: 201552200, със седалище: гр. Пазарджик, ул. "Христо Касабвелев" №5, за гласуване по дневния ред в предстоящото му заседание.

**УВАЖАЕМИ ГОСПОДИН ПРЕДСЕДАТЕЛ,**

"Тролейбусен транспорт-Пазарджик" АД, ЕИК: 201552200, е акционерно търговско дружество, правоприемник на дружество с ограничена отговорност с общинско имущество „Тролейбусен транспорт" ЕООД, създадено през 1992 г. с Решение на Пазарджишкия окръжен съд по фирмено дело 4015/1992 г. Дружеството е с административен адрес: гр. Пазарджик, ул. "Христо Касабвелев" №5.

Акционери в него са Община Пазарджик и „Хебърбус” АД.

"Тролейбусен транспорт-Пазарджик" АД е компания, извършваща вътрешноградски тролейбусен превоз собственик е на автогара Пазарджик. Основната дейност на дружеството е „Превоз на пътници, ценообразуване, продажба на билети, инвеститорски контрол, ремонтна дейност, услуги и търговска дейност.

Към 31.12.2021 г. органи на управление на дружеството са Общо събрание на акционерите и Съвет на директорите и се представлява от Изпълнителен директор.

Към датата на изготвяне на този доклад за дейността няма процедура по увеличаване на капитала на Дружеството.

През отчетения период не са извършвани сделки със свързани лица, които биха повлияли съществено върху финансовото състояние или резултати на Дружеството,

„Тролейбусен транспорт" ЕООД няма висящи съдебни административни или арбитражни производства, касаещи задължения или вземания.

Настоящия годишният финансов отчет е одобрен за издаване от ръководството на Дружеството през месец април 2022 година.

Своята транспортна дейност Дружеството осъществява на база сключен договор с Община Пазарджик за извършване на превоз на пътници по утвърдени маршрути в рамките на изградената тролейбусна мрежа.

През 2021 г. автопаркът на Дружеството се състои от 10 бр. тролейбусни мотриси и 2 бр. автобуса, с които да се покриват тролейбусните линии по време на ремонти и аварии. Дължината на изградената въздушна контактна мрежа е 13.2 км., за поддържката на която Дружеството разполага с три специализирани автомобила – автовишки. Две токоизправителни станции - ТИС1 и ТИС2, захранват контактната мрежа. Добрата поддръжка на станциите повишава сигурността на захранване на енергийната система и експлоатационния персонал. За осъществяване на ремонтната си дейност Дружеството разполага с гараж и сервиз, които се намират на тролейбусното депо, където се осъществява цялата дейност по тролейбусните превози. Годишният пробег на тролейбусните мотриси е 379 хил. км.

Транспортната дейност на „Тролейбусен транспорт-Пазарджик" АД се финансира от местния и републикански бюджет.

Дружеството реализира приходи и от автогарови услуги, като собственик на Автогара Пазарджик. Дружеството оперира с над 20 превозвачи, които извършват обществен превоз на пътници, както и по Републиканската, Областната и Общинската пътна мрежа така и зад граница За тях „Тролейбусен транспорт – Пазарджик“ предоставя комплексни автогарови услуги.

Заетият персонал в дружеството към 31.12.2021 г. е 69 души, разпределени по звена:

|  |  |  |  |  |
| --- | --- | --- | --- | --- |
| **№** | **Структурно звено** | **Длъжност** | **Брой** | **Образование** |
| 1 | Управление -1 бр. | Изпълнителен директор | 1 | Висше |
| 2 | Администрация, Счетоводство -8 бр. | Гл. счетоводителУправител финансови дейностиСлужител ЧР – орг по трудаСчетоводител оперативен Касиер счетоводителЕксперт връзки с общественосттаСпец. маркетинг и реклама Юрист консулт | 11111111 | Висше |
| 3 | Експлоатация - 29 бр. | Организатор транспортКасиер отчетникКасиер ценни книжаОтчетник абонаментни картиОтчетник експлоатацияДиспечер транспортни средстваШофьори на тролейбусиКондукториКонтрольориХигиенисти | 11111211722 | ВисшеСр.спец. иконом.Ср.спец. иконом.Ср.спец. иконом.Ср. спец. техн.Ср. спец. техн.Ср. спец. автоСредноСр. спец.Средно |
| 4 | Гараж и сервиз - 6 бр. | АвтомонтьорЕл. монтьорМагазинер на склад | 411 | Ср. спец.Ср. спец.Ср. Спец. |
| 5 | ТИС и ВЕКМ -13 бр. | Оператори ТИСЕл. монтьори ВЕКМ | 76 | Ср.спец. електроСр.спец. електро |
| 6 | Автогара -12 бр. | ПортиериКасиери билетна касаХигиенисти | 444 | СредноСр. спец. техн.Средно |
|  |  | ОБЩО | 69 |  |

Персоналът е добре обучен и запознат със спецификата на дейността. Всички са назначени с постоянни трудови договори, с изключение на наетите по оперативна програма „Развитие на човешките ресурси“ по проект „Заетост за теб“, които са назначени на срочни трудови договори. Всички работят при условията на втора, и трета категория труд. Трудовите възнаграждения се изплащат месечно, като основните възнаграждения са над праговете за дадената икономическа дейност.

През 2021 г. „Тролейбусен транспорт – Пазарджик“ АД получава финансиране от Агенцията по заетостта в качеството си на бенефициент по Оперативна програма „Развитие на човешките ресурси“ по проект „Заетост за теб“ за 11 наети лица.

За 2021 г. „Тролейбусен транспорт - Пазарджик АД“ отчита загуба в размер на 240 хил. лв., спрямо 294 хил. лв. печалба през 2020 г.

Основните количествени параметри на осъществяваните дейности са следните:

- от вътрешно градски превози на пътниците 87,37% от общите приходи;

- от автогарови услуги 14,42% от общите приходи;

- други приходи 0.99% от общите приходи;

- финансови приходи 0,22% от общите приходи.

Нетните приходи, реализирани през 2021 г. са 977 хил. лв., а през 2020 г. те са 1 001 хил. лв. или с 24 хил. лв. по малко. Това е негативното последствие от продължаващите и през 2021 г. противоепидемични мерки срещу пандемията от COVID 19, тъй като секторът транспорт остава в икономическите дейности, на които се налага да намалят своята дейност.

Приходите от други продажби-финансиране за 2021 г. бележат увеличение и това също се дължи на създалата се ситуация във връзка с пандемията от COVID 19, тъй като Дружеството получи и Държавна помощ за смекчаване на негативния ефект и справяне с икономическите последици от пандемията.

 Приходите от финансирания за 2021 г. бележат намаление в сравнение с преходната 2020 г. , което се дължи на несигурната политическа обстановка в страната.

Дружеството получава финансиране 2021 г. от:

- Държавен бюджет по “Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони.“

- Общински бюджет – за определени категории пътници.

- Европейската банка-финасиране за ДМА (тролейбуси 2013 г.).

- Агенцията по заетостта по проект „Заетост за теб“.

- Държавна помощ.

Разходите направени от Дружеството за 2021 г. възлизат на 2063 хил. лв., или с 450 хил. лв. повече от предходната 2020 г.

Разходите за материали за 2021 г. са 416 хил. лв. и заемат 20.16% от общите разходи. Разходите за външни услуги са 211 хил. лв. и заемат 10.23% от общите разходи. Разходите за заплати и осигуровки са 998 хил. лв. и заемат 48.38% от общите разходи. Разходите за амортизации за 2021 г. са 401 хил. лв. и заемат 19.44% от общите разходи. Разходите за данъци за през годината са 14 хил. лв. и заемат 0.67% от общите разходи. Другите разходи за 2021 г. са 22 хил. лв., и представляват 1.07% от общите разходи. Финансовите разходи направени през годината са 1 хил. лв. и представляват 0.05% от общите разходи.

Основната дейност на дружеството и през следващите отчетни периоди ще бъде превоз на пътници, ценообразуване, продажба на билети, инвеститорски контрол, ремонтна дейност, услуги и търговска дейност. „Тролейбусен транспорт - Пазарджик” АД ще се стреми към подобряване на резултатите от своята дейност и гарантиране на положителна динамика. Утвърждаване и следване на перспективите за развитие, подобряване на паричния баланс, намаляване на масата на задълженията към доставчици и събиранията на вземанията от клиенти, повишаване на ефективността от използването на материалната база, осигуряване на достатъчно адекватен финансов, счетоводен и оперативен контрол върху дейността на Дружеството.

Към 31.12.2020 г. капиталът на дружеството е в размер на 4 778 740 лв., разпределен в 4 778 740 броя обикновени поименни акции, всяка с право на глас, с номинална стойност от 1 лев.

На 30.06.2020 г. Общото събрание на акционерите на Тролейбусен транспорт- Пазарджик АД взе решение за промяна в състава на Съвета на директорите, предвид настъпила смърт на член на Съвета на директорите и с оглед разпоредбата на чл. 37, ал. 1 от Устава на Дружеството. Общото събрание на акционерите взема решение за заличаване в Търговския регистър на починалия член на Съвета на директорите Георги Христов Попов, като избира нов член Мария Петрова Попова и определя нов петгодишен мандат за Съвета на директорите до 03.06.2025 г.

Членовете имат еднакви права и задължения, независимо от вътрешното разпределение на функциите между тях и предоставянето на управление, и представителството на някои от тях.

 Управляващият орган на „Тролейбусен транспорт - Пазарджик” АД са: Общото събрание и Съвета на директорите и се представлява от Изпълнителен директор

На 13.05.2022 г. е връчена покана на Община Пазарджик за свикване на Общо събрание на АД „Тролейбусен транспорт-Пазарджик” на 15.06.2021 г., а при липса на кворум, Общото събрание на акционерите ще се проведе на 29.06.2022 г.

Общинският съвет Пазарджик е приел Наредба за реда на учредяване на търговски дружества с общинско имущество и за упражняване на правата на собственост на Община Пазарджик в търговските дружества. Съгласно чл. 33, ал. 1 от посочената наредба, лицата, упълномощени да представляват Община Пазарджик в общото събрание на акционерите, вземат предварително писмено съгласие под формата на решение на Общинския съвет по въпроси, изрично посочени в тази норма. В тях попадат и тези, предмет на разглеждане на насроченото общо събрание на акционерите.

 Поради горното и на основание чл. 21, ал. 1, т. 23, във връзка с ал. 2 от ЗМСМА, чл. 16 от Закона за публичните предприятия и чл. 33, ал. 1, т. 3, т. 4, и т. 5 от Наредба за реда на учредяване на търговски дружества с общинско имущество и за упражняване на правата на собственост на Община Пазарджик в търговските дружества,

**П Р Е Д Л А Г А М:**

 Общинският съвет да обсъди и приеме предложения проект за решение.

**С уважение,**

**ТОДОР ПОПОВ,**

*Кмет на Община Пазарджик*

**ПРОЕКТ !**

**Р Е Ш Е Н И Е**

**№ ............**

**на Общински съвет - Пазарджик, взето на**

**заседанието му проведено на ................., с**

**Протокол № ............................**

**ОТНОСНО:** Упълномощаване на Кмета на Общината като представител на Община Пазарджик в Общото събрание на акционерите на „Тролейбусен транспорт - Пазарджик” АД, ЕИК: 201552200, със седалище: гр. Пазарджик, ул. "Христо Касабвелев" №, за гласуване по дневния ред в предстоящото му заседание.

 Общинският съвет - Пазарджик, след като обсъди предложението на Кмета на Община Пазарджик, на основание чл. 21, ал. 1, т. 23, във връзка с ал. 2 от ЗМСМА , чл. 16 от Закона за публичните предприятия и чл. 33, ал. 1, т. 3, т. 4, и т. 5 от Наредба за реда на учредяване на търговски дружества с общинско имущество и за упражняване на правата на собственост на Община Пазарджик в търговските дружества, след станалите разисквания,

**Р Е Ш И:**

Упълномощава Кмета на Общината като представител в Общото събрание на акционерите на „Тролейбусен транспорт – Пазарджик” АД, ЕИК: 201552200, което ще се проведе на 15.06.2022 г., от 11:00 часа, в гр. Пазарджик, ул. Христо Касапвелев" №5, при липса на кворум, ново ОСА ще се проведе на същото място и час на 29.06.2022 г., да гласува по всички точки от дневния ред, както следва:

 **І. По т. 1:** Приемане на отчета на Съвета на директорите за дейността на дружеството за 2021 г. и на годишния финансов отчет на дружеството за 2021 г.

 ***Проект за решение*** - Общото събрание на дружеството приема отчета на Съвета на директорите за дейността на дружеството за 2021 г. и годишния финансов отчет на дружеството за 2021 г.

 **ІІ. По т. 2:** Освобождаване от отговорност членовете на Съвета на директорите на дружеството за 2021 г.

 ***Проект за решение*** - Общото събрание на дружеството освобождава от отговорност членовете на Съвета на директорите на дружеството за 2021 г.

**ІІІ. По т. 3:** Назначаване на дипломиран експерт-счетоводител за проверка и заверка на годишния финансов отчет за 2022 г.

***Проект за решение*** - Общото събрание на дружеството приема предложението на Съвета на директорите за назначаване на дипломиран експерт-счетоводител за проверка и заверка на годишния счетоводен отчет за 2022 г.

 **ІV. По т. 4:** Разпределя финансовия резултат за 2021 г., както следва: Годишна печалба в размер на 240 554,44 лева, която остава като непокрита загуба от минали години съгласно Устава на дружеството

 ***Проект за решение*** – Общото събрание на дружеството разпределя финансовия резултат за 2021 г., според предложението на Съвета на директорите.

**V. По т. 5:** Утвърждаване на Решение на Съвета на директорите от 15.03.2022 г. относно промяна на цените на билетите и абонаментни карти.

 ***Проект за решение*** – Общото събрание на дружеството утвърждава Решението на Съвета на директорите от 15.03.2022 г. относно промяна на цените на билетите и абонаментни карти.

**ХАРИ ХАРАЛАМПИЕВ**

*Председател на Общински Съвет – Пазарджик*